Diari Oficial de la Generalitat Valenciana


Sumari del DOGV 6100, del 11-09-2009 (2009/10662)

RESOLUCIÓ de 30 de juliol de 2009, de la Conselleria d'Educació, per la qual s'atribuïx la denominació específica de La Senda a l'Institut d'Educació Secundària de Quart de Poblet.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6100

Data del DOGV
:   11-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10163


Data del document
:   30-07-2009

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 de juliol de 2009, de la Conselleria d'Educació, per la qual s'atribuïx la denominació específica de La Senda a l'Institut d'Educació Secundària de Quart de Poblet. [2009/10371]  
El Consell Escolar de l'Institut d'Educació Secundària de Quart de Poblet, en la sessió celebrada el 26 de juny de 2008, va aprovar sol·licitar per a este centre la denominació específica de La Senda.  
Esta proposta va ser aprovada pel Consell Escolar Municipal de l'Ajuntament de Quart de Poblet, en sessió celebrada el dia 8 de gener de 2009. Disposa, a més, de l'informe favorable de la Inspecció Educativa de la Direcció Territorial d'Educació de València, amb data de 23 d'abril de 2009.  
Esta denominació es deu a raons de costum, ja que la zona on està ubicat el centre es denomina la partida de la Senda, a més d'una al·lusió metafòrica a l'activitat formativa i orientadora de l'educació.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el seu consell escolar podrà proposar a la Conselleria d'Educació la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.  
L'article 3.3 d'este reglament establix que no podran existir al mateix municipi centres amb la mateixa denominació específica o que puguen induir a error o confusió. El Registre de Centres Docents de la Comunitat Valenciana certifica, el 22 de juliol de 2009, que no hi ha cap centre inscrit amb esta denominació específica a la localitat de Quart de Poblet.  
En virtut d'això i fent ús dels facultats que em conferix l'article 28 de la Llei 5/1983, de 30 de desembre, del Consell, vista la proposta del director general d'Ordenació i Centres Docents del dia 23 de juliol de 2009, i de conformitat amb la mateixa proposta, resolc:  
Primer  
Concedir la denominació específica de La Senda a l'Institut d'Educació Secundària de Quart de Poblet, codi 25749887.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la publicació en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Educació en el termini d'un mes des de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 30 de juliol de 2009.- El conseller d'Educació: Alejandro Font de Mora Turón.